Rádio Hey!

Rádio Hey! bola súkromná komerčná rozhlasová stanica, ktorá vysielala od 17. júla 2005 do 2. septembra 2012 z Bratislavy.

Začiatok vysielania tohto na česko-slovenskú produkciu zameraného rádia sprevádzali ťažkosti, kvôli vysielacím frekvenciám po zaniknutom Rádiu Hviezda FM. Spoločnosť GES Slovakia, s.r.o., získala najskôr iba frekvencie v Poprade a Rimavskej Sobote a až rozhodnutím súdu aj v Bratislave, Nitre, Banskej Bystrici a Ružomberku.

Multiregionálne rádio s pokrytím veľkej časti Slovenska (51% územia) vysielalo výhradne českú a slovenskú hudbu, informácie z regiónov, kultúry a ciest.

Po finančných problémoch sa stala novým majiteľom spoločnosť Prvé finančné družstvo z Piešťan. Veľké ekonomické a technické problémy viedli až k prerušeniu vysielania vo februári 2011, ktoré bolo obnovené až v posledných dňoch mesiaca.

3. septembra 2012 bolo na frekvenciách Rádia Hey! spustené nové rádio s menom Anténa hitrádio s novým hudobným formátom.

Vysielače

Počúvanosť 
Rádio Hey! je s počúvanosťou 1,6% desiatou najpočúvanejšou rozhlasovou stanicou na Slovensku podľa prieskumu Market & Media & Lifestyle spoločnosti Median SK (1Q+2Q/2011).

Referencie

Zdroj 
 Stránky rádia

Hey!
Kultúra v Bratislave
Vzniklo v 2005
Zaniklo v 2012